58 ANDRA80V8ZKY J. 



szőlők és gyümölcsösek vannak. A város környékén lévő hegyek 

 magassága 1500 — 2000 m-re tehető. 



Angóra környéke fátlan. A gyümölcsfáktól eltekintve csak 

 a patakok partján találunk füzet, nyárfát, szilfát; tölgynek a 

 nyomára csak az Indije-Su nevű patak völgyének egy félreeső 

 helyén akadtam. 



Angorába még télies viszonyok közt köszöntöttünk be. 

 A közeledő tavaszt csak egy-egy Merendera, Bulhocodium, Col- 

 chicum, Crocus jelezte ; később ezek tömeges fellépésével meg- 

 jelentek a Oagea, Muscari, Ornithogalum, Holosteum, Cerastium, 

 Ceratocephalus, Hypecouni, Alyssum desertorum^ Draba verna, 

 Erodium cicutarium, Androsace maxima, több tavaszi Veronica, 

 Leontodon, Senedo, Taraxacum, Tussilago. 



Angorát április közepén hagytuk el. Déli irányban haladva 

 az „Emir-Gröl" és „Mohan-Göl" nevű tavakat érintettük, majd 

 az Elma-Dagh és a ritka fenyőerdővel borított Ura-Dagh alatt 

 elhaladva Tchakal-Köi és Aghaboz falvak érintésével Bezirhán 

 mellett léptünk a steppére. Utunk ezen részét nagyobbára eső- 

 ben tettük meg s így alig mondhatok róla valamit.^ 



A kisázsiai streppeterületet három medencze alkotja ; az 

 ilgüni, nagysóstavi és kónia-karamani medencze. Az első kettőt 

 egymástól az észak déli irányban húzódó (galatiai) Karadja-Dagh 

 és az ehhez csatlakozó dombsorozat választja el, az utóbbit 

 ellenben, mely az első kettőtől délre fekszik, a nyugot-keleti 

 irányban húzódó Boz-Dagh. Lefolyástalan területek ezek, állandó 

 tavakkal az ú. n. „gör-ökkel és télvíztől táplált nyár derekán 

 teljesen kiszáradó „tchölü"-kkel. A steppeterület tengerszinfeletti 

 magassága átlag 1000 m-re tehető. A steppe belsejében csak 

 egy folyó van, az Insuju, mely a Nagysóstóba ömlik, helyeseb- 

 ben még mielőtt ezt elérné, elvész. A steppe déli szélére az őt 

 délről határoló hegyekből több bővizű patak érkezik. Dyen 

 pataknak köszöni létét Kónia is. 



A steppeterület geológiai szerkezetéről szabad legyen fel- 

 említeni, hogy felszínén mészréteg terül el, mely a mélyebben 

 fekvő helyeken agyaggal van borítva. A nagyjából vízszintesen 

 fekvő mészréteg azonban sok helyen vulkanikus erő által van 

 megzavarva oly módon, hogy részint csak a mészréteg van dom- 

 bokká feltüremelve, melyek alatt valószínűleg lakolithok rejtőz- 

 nek, másutt ellenben a mészréteg áttörése folytán az eruptív- 

 kőzetek maguk lépnek felszínre. 



Bezirhant elhagyva egyideig, a steppen haladtunk, majd a 

 galatiai Karadj a-Daghot átlépve Köstengilíől kezdve a hegység- 

 hez déli irányban csatlakozó dombok közt folytattuk utunkat, 

 míg az Insuju mellett fekvő Inevi érintésével az anatóliai vas- 

 utat Serai-Önü mellett el nem értük. 



^ A legrészletesebb térkép Kisázsiáról : Kiepert, Karte von Kleinasien 

 in 24 Blattern, 1 : 400.000. — Az általunk bejárt területet az ..Angóra", 

 „Konia", „Kaiserieh" lapok tartalmazzák. 



